نومني ليله وياك وافرشلي يمك
كل ما افز والكاك بشفاك اشمك
بوسه وثلث حضنات وشبكه اعله خصرك
ننطرح فد فراش صدري على صدرك
كل جرح بيه يطيب اكدر على دواه
بس جرحي من فركاك متحير وياه
بتابوت احط الروح ودفنها بالباب
خاف من اموت تكول عافوني الاحباب
مشتاك الك مشتاك شوك اقوى من شوك
يل تسوى نص الكون بس شفتك الفوك
بين الكلب والروح بستان الك خاص
واهديلك العينين واحسبهن رخاص
كلبي جزيره عشك وحبك شواطيها
وانت الشمس والكمر وانت الهوى البيها
صحح اليغيب هواي يتسمى مفقود
بس انت من تغيب بنص روحي موجود
اتمنى اظمك حيل واتنفس انفاسك
واصرخ احبك حيل من ساسك لراسك
ورقه وقلم كضيت ردت اكتب انساك
اوصل لحد النون واكتبها اهواك
ساسي البنيته وياك ربعته تربيع
دكيته دك ملاج ما ناوي للبيع
ابرسمك اصبر العين لو هزها الفراك
بس بيش اصبر الروح لو هسه تشتاك
احط شفتي على شفتك وعضك حيييييل بسناني
واخليلك اثر بيهن اخاف بيوم تنساني